รัสเซีย-ยูเครนเจรจาคืบหน้า! น้ำมัน,ทองคำร่วง/ดาวโจนส์ปิดพุ่ง
หุ้นดาวโจนส์ปิดพุ่ง 338.30 จุด ด้านราคาน้ำมันลดลง 1.72 ดอลลาร์ ขณะที่ทองคำร่วง 27.60 ดอลลาร์ ขานรับการเจรจาสันติภาพระหว่างรัสเซีย-ยูเครนคืบหน้า
30 มี.ค. 2565

ดัชนีเฉลี่ยอุตสาหกรรมดาวโจนส์ปิดที่ 35,294.19 จุด เพิ่มขึ้น 338.30 จุด หรือ +0.97%, ดัชนี เอสแอนด์พี 500 ปิดที่ 4,631.60 จุด เพิ่มขึ้น 56.08 จุด หรือ +1.23% และดัชนี แนสแดค ปิดที่ 14,619.64 จุด เพิ่มขึ้น 264.73 จุด หรือ +1.84%สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนพฤษภาคม ลดลง 1.72 ดอลลาร์ ปิดที่ 104.24 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนพฤษภาคม ลดลง 2.25 ดอลลาร์ ปิดที่ 110.23 ดอลลาร์ต่อบาร์เรลสัญญาน้ำมันดิบร่วงลง ท่ามกลางสัญญาณบวกเกี่ยวกับการเจรจาข้อตกลงสันติภาพระหว่างรัสเซียและยูเครน โดยนายเมฟลุต คาวูโซกลู รมว.ต่างประเทศตุรกี กล่าวว่า การเจรจาสันติภาพระหว่างรัสเซียและยูเครนที่กรุงอิสตันบูลเมื่อวันที่ 29 มีค. มีความคืบหน้ามากที่สุดนับตั้งแต่ที่ทั้งสองฝ่ายได้เริ่มการเจรจาเป็นต้นมาราคาทองคำโคเม็กซ์งวดส่งมอบเดือนเมษายน ลดลง 27.60 ดอลลาร์ ปิดที่ 1,912.20 ดอลลาร์ต่อออนซ์